
    Mojim úžasným čitateľom:

    za ten posledný nervák sa ospravedlňujem.


    No, vlastne ani nie. CHACHACHA.


    Ale teraz vážne– mám vás rád, ľudia.

  


  
    I


    HAZEL


    Pri treťom útoku Hazel takmer prehltla balvan.


    Práve upierala zrak do hmly, premýšľala, čo je také ťažké na tom preletieť jedno hlúpe pohorie, keď sa rozozvučali poplašné zvony.


    „Musíme sa otočiť doľava!“ skríkol Nico pri prednom sťažni lietajúcej lode.


    Leo vzadu prudko strhol kormidlo. Argo II sa stočila doľava, vzdušné veslá sa zarezali do oblakov ako rady nožov.


    Hazel urobila chybu, že nazrela cez zábradlie. Rútilo sa na nich čosi temné aguľaté. Pomyslela si: Prečo sa na nás rúti mesiac? Zhíkla ahodila sa na palubu. Nad hlavou jej preletel ­obrovský kameň tak tesne, až jej zmietol vlasy zčela.


    BUM!


    Predný sťažeň sa zrútil aplachty, rahná aj Nico popadali na palubu. Balvan, veľký asi ako menší nákladiak, odfrčal naspäť do tmy, akoby tam mal ešte niečo na práci.


    „Nico!“ Hazel sa ponáhľala za bratom, kým Leo vyrovnával loď.


    „Nič mi nie je,“ zašomral Nico avyhrabával sa spod záhybov plátna.


    Pomohla mu vstať aspoločne sa vliekli kprove. Tentoraz Hazel vykukla dolu opatrnejšie. Oblaky sa práve rozostúpili aodhalili vrchol hory pod nimi: hrot čiernej skaly vybiehajúci zmachovozelených svahov. Na vrchu stál horský boh– numina montanum, ako ho nazval Jason. Alebo po grécky ourae. No nech sa tým tvorom hovorilo akokoľvek, boli jednoducho odporní.


    Takisto ako ostatní, sktorými sa stretli, mal aj tento jednoduchú bielu tuniku apod ňou tmavú drsnú kožu ako čadič. Meral približne šesť metrov abol samý sval, sdlhými bielymi fúzmi, rozstrapatenými vlasmi, vočiach mu svietil šialený výraz ako bláznivému pustovníkovi. Zručal čosi, čomu Hazel nerozumela, no lichôtka to zrejme nebola. Holými rukami vydlabal zhory ďalší kus skaly azačal znej formovať guľu.


    Výjav sa stratil vhmle, ale keď horský boh opäť zaburácal, odpovedal mu zdiaľky iný aich hlasy sa ozývali vúdoliach.


    „Hlúpi skalní bohovia!“ zvolal Leo od kormidla. „Už tretí raz musím meniť sťažeň! Hádam si len nemyslia, že rastú na stromoch, alebo čo?!“


    Nico sa zamračil. „Sťažne sú zo stromov.“


    „To je jedno!“ Leo schytil jeden zovládačov zostavených zkonzoly Nintendo Wii ašklbol páčkou. Na palube sa otvorili padacie dvere avyšlo znich delo zbožského bronzu. Hazel si ledva stihla zakryť uši auž vypálilo do vzduchu tucet kovových gúľ, za ktorými sa ťahala zelená ohnivá stopa. Vyšľahli znich výrastky ako listy vrtuľníka aodvírili do hmly.


    Ochvíľu neskôr zadunela vhorách séria výbuchov aza ňou sa ozval zúrivý rev horských bohov.


    „Chachá!“ zaburácal Leo.


    Po predchádzajúcich dvoch stretnutiach Hazel, žiaľ, tušila, že Leova najnovšia zbraň skalného boha len rozbesnila.


    Po ich pravom boku presvišťal vzduchom ďalší balvan.


    Nico zvýskol: „Odvez nás odtiaľto!“


    Leo zašomral niečo nelichotivé na adresu boha, ale otočil kormidlom. Motory zahučali. Zázračné laná aplachty sa pritiahli aloď sa obrátila doľava. Argo II nabrala rýchlosť azačala ustupovať na severozápad, rovnako ako počas celých dvoch uplynulých dní.


    Hazel sa neuvoľnila, kým sa nedostali zhôr. Hmla sa rozplynula. Ranné slnečné lúče pod nimi ožarovali taliansku krajinu– zvlnené zelené kopce azlatisté polia podobné tým vsevernej Kalifornii. Hazel sa takmer zdalo, že sa plavia domov do Tábora Jupiter.


    To pomyslenie ju ťažilo. Tábor Jupiter sa stal jej domovom iba na deväť mesiacov, od tých čias, čo ju Nico priviedol naspäť zpodsvetia. No chýbal jej viac ako rodný New Orleans arozhodne viac ako Aljaška, kde vroku 1942 zomrela.


    Bolo jej smutno za lôžkom vkasárňach Piatej kohorty. Chýbalo jej stolovanie vjedálni, kde veterní duchovia posielali taniere vzduchom alegionári vtipkovali ovojenských cvičeniach. Rada by sa poprechádzala vuliciach Nového Ríma, držala sa za ruky sFrankom Čangom. Chcela by aspoň raz zažiť, aké to je byť normálnym dievčaťom amať ozajstného dobrého amilého chalana.


    Azo všetkého najviac túžila po bezpečí. Už ju unavoval večný stres astrach.


    Stála vzadnej časti paluby, Nico si vyťahoval zrúk triesky zo sťažňa aLeo stláčal tlačidlá na lodnej konzole.


    „No to bolo teda husté,“ zafučal Leo. „Nemám zobudiť ostatných?“


    Hazel by najradšej prisvedčila, ale zvyšok posádky mal za sebou nočnú službu azaslúžil si odpočinok. Obrana lode všetkých vyčerpávala. Akoby nejaká rímska obluda každých pár hodín usúdila, že Argo II vyzerá ako chutné sústo.


    Pred niekoľkými týždňami by Hazel neverila, že sa dá prespať útok horského boha, ale teraz chápala, že kamaráti vpodpalubí môžu pokojne pochrapkávať. Kedykoľvek sa jej naskytla príležitosť zaľahnúť, spala ako zabitá.


    „Potrebujú odpočívať,“ pokrútila hlavou. „Musíme sami vymyslieť nejakú cestu.“


    „Hm,“ Leo sa mračil na monitor. Vroztrhanej pracovnej košeli azamastených rifliach vyzeral, akoby sa práve pobil slokomotívou aprehral.


    Odvtedy, čo sa ich kamaráti Percy aAnnabeth zrútili do Tartaru, drel skoro bez prestávky. Bol ešte zlostnejší atvrdohlavejší ako predtým.


    Hazel sa oňho strachovala, ale zároveň sa jej aj trochu uľavilo. Kedykoľvek sa Leo usmial azavtipkoval, veľmi jej pripomínal Sammyho, jeho dedka… Hazelinho prvého chalana vtedy vroku 1942.


    Dočerta, prečo musí mať taký zamotaný život?


    „Nejakú cestu,“ opakoval po nej Leo. „Ty vieš akú?“


    Na monitore sa mu rozžiarila mapa Talianska. Stredom krajiny vtvare čižmy sa ťahalo pohorie Apeniny. Zelená bodka Arga II blikala na západnej strane, niekoľko sto kilometrov severne od Ríma. Mala to byť jednoduchá plavba. Potrebovali sa dostať do gréckeho Epira anájsť starý palác zvaný Hádesov chrám (alebo Plutónov, ako ho nazývali Rimania– alebo po­dľa Hazel chrám najhoršieho lajdáckeho ocka na svete).


    Aby sa dostali do Epira, stačilo putovať rovno na východ– cez Apeniny aJadranské more. Ibaže to nešlo. Len čo sa pokúsili prekonať túto chrbticu Talianska, zaútočili na nich horskí bohovia.


    Uplynulé dva dni sa plavili na sever, pokúšali sa bezpečne prekĺznuť, ale nedarilo sa. Numina montana boli synovia Gaie, Hazelinej najneobľúbenejšej bohyne, ateda aj jej zarytí nepriatelia. Argo II sa nemohla vznášať tak vysoko, aby sa vyhla ich útokom, aani so všetkými svojimi obrannými systémami nedokázala preniknúť ďalej. Rozmlátili by ju na márne kusy.


    „Je to naša vina,“ vzdychla si Hazel. „Nicova amoja. Tí horskí duchovia nás cítia.“


    Zadívala sa na nevlastného brata. Odvtedy čo ho zachránili pred Gigantmi, sa začal zotavovať, ale stále bol zúfalo chudý. Čierna košeľa arifle mu viseli na kostnatej postave. Dlhé tmavé vlasy mu lemovali vpadnuté oči. Olivová pleť nadobudla nezdravý zelenobiely odtieň ako miazga stromov.


    Rátané ľudskými rokmi mal sotva štrnásť, iba orok viac ako Hazel, no to nič neznamenalo. Tak ako ona aj Nico di Angelo pochádzal zinej éry. Vyžaroval akúsi prastarú energiu– melanchóliu, ktorá vychádzala zvedomia, že nepatrí do moderného sveta.


    Hazel ho nepoznala príliš dlho, no rozumela jeho smútku, dokonca ho tiež cítila. Hádesove deti (alebo Plutónove– to je jedno) málokedy žili šťastný život. Apodľa toho, čo jej Nico prezradil predchádzajúci večer, ich najväčšia úloha ich ešte len čaká– keď sa dostanú do Hádesovho chrámu. Zaprisahal ju, aby otom nikomu nevravela.


    Nico zovrel rukoväť svojho meča zo styxského železa. „Zemskí duchovia neznášajú deti zpodsvetia. To je pravda. Lezieme im pod kožu– doslova. Myslím si však, že numini by túto loď aj tak vycítili. Vezieme Aténu Parthenónsku. Tá vec je ako zázračný maják.“


    Hazel sa otriasla apomyslela si na obriu sochu, ktorá zaberala väčšinu nákladného priestoru. Obetovali toho veľa, aby ju zachránili zjaskyne pod Rímom. Lenže netušili, čo si sňou počať. Zatiaľ knim priťahovala iba ďalšie obludy.


    Leo prešiel prstom po mape Talianska. „Takže cez hory ísť nemôžeme. Problém je, že sa ťahajú široko-ďaleko na všetky strany.“


    „Ačo more,“ navrhla Hazel. „Oboplávať Taliansko zjuhu.“


    „To je dlhá cesta,“ namietol Nico. „Navyše nemáme…“ zlyhal mu hlas. „No, viete čo… Percyho, nášho morského experta.“


    To meno zostalo visieť vo vzduchu ako blížiaca sa búrka.


    Percy Jackson, syn Poseidóna… poloboh, ktorého Hazel obdivovala asi najviac zo všetkých. Na výprave na Aljašku jej veľa ráz zachránil život. Lenže keď potom vRíme potreboval Hazelinu pomoc, sklamala ho. Celkom bezmocne sledovala, ako sa sAnnabeth rútia do priepasti.


    Hazel sa zhlboka nadýchla. Percy aAnnabeth sú nažive. Cítila to srdcom. Ešte vždy im môže pomôcť, ak sa dostane do Hádesovho chrámu, ak prežije úlohu, pred ktorou ju Nico varoval…


    „Ačo keby sme pokračovali ďalej na sever?“ spýtala sa. „Vtých horách musí byť nejaký priesmyk alebo niečo.“


    Leo manipuloval sbronzovou Archimedovou guľou, ktorú inštaloval na riadiacu konzolu– hral sa so svojou najnovšou anajnebezpečnejšou hračkou. Hazel sa na tú vec len pozrela auž jej vyschlo vústach. Bála sa, že Leo zvolí na guli nejakú chybnú kombináciu anešťastnou náhodou ich všetkých odpáli zpaluby, vyhodí celú loď do povetria alebo premení Argo II na obrovský hriankovač.


    Našťastie sa to nestalo. Zgule sa vysunula šošovka apremietla nad konzolu trojrozmerný obraz Apenín.


    „Neviem,“ Leo skúmal hologram. „Nevidím na severe nič, čo by sa nám hodilo. No asi to bude lepšie, ako vracať sa na juh. Ríma mám už plné zuby.“


    Proti tomu nikto nič nenamietal. SRímom nemali dobrú skúsenosť.


    „Vkaždom prípade,“ ozval sa Nico, „musíme sa ponáhľať. Každý deň, čo sú Annabeth aPercy vTartare…“


    Nemusel to ani dopovedať. Mohli len dúfať, že Percy aAnnabeth prežijú anájdu Bránu smrti zo strany Tartaru. Apotom, samozrejme, ak sa Argo II dostane kHádesovmu chrámu, sa im možno podarí otvoriť bránu zo smrteľnej strany, zachrániť kamarátov auzavrieť ten priechod, zabrániť Gainým silám donekonečna ožívať vo svete smrteľníkov.


    Jasné… na tom pláne sa nič nemôže pokaziť.


    Nico zazrel na taliansku krajinu pod nimi. „Možno by to chcelo zobudiť ostatných. To rozhodnutie sa týka nás všetkých.“


    „Nie,“ zavrhla to Hazel. „Nejaké riešenie nájdeme.“


    Sama nevedela, prečo je otom taká presvedčená, ale odkedy opustili Rím, posádka akosi strácala súdržnosť. Práve sa začínali učiť pracovať ako tím, no aodrazu šup… ich dvaja najdôležitejší členovia spadli do Tartaru. Percyho vnímali ako oporu, dodával im sebadôveru, keď sa plavili cez Atlantik ado Stredozemného mora. AAnnabeth– tá bola vlastne vedúca výpravy. Celkom sama zachránila Aténu Parthenónsku. Bola znich siedmich najmúdrejšia, na všetko poznala odpoveď.


    Keby Hazel budila posádku pri každom probléme, zase by sa iba škriepili ačoraz väčšmi strácali nádej.


    Musí sa usilovať, aby na ňu Percy sAnnabeth boli pyšní. Musí prevziať iniciatívu. Nechcelo sa jej veriť, že má vtejto výprave úlohu, pred ktorou ju Nico varoval– odstrániť prekážku, ktorá na nich čaká vHádesovom chráme. Zahnala tú myšlienku.


    „Musíme niečo vymyslieť,“ naliehala. „Nájsť inú cestu cez hory alebo spôsob, ako sa skryť pred horskými bohmi.“


    Nico si povzdychol. „Keby som bol sám, tak putujem cez tiene. No scelou loďou by to nešlo. Aúprimne, ani neviem, či mám ešte silu prepravovať vôbec sám seba.“


    „Možno by som mohol vytvoriť nejakú kamufláž,“ uvažoval Leo, „napríklad búrkovú clonu, ktorá by nás ukryla voblakoch.“ Nevyznelo to však veľmi optimisticky.


    Hazel hľadela dolu na zvlnenú poľnohospodársku krajinu amyslela na to, čo leží pod ňou– ríša jej otca, vládcu podsvetia. Stretla sa sPlutónom iba raz avtedy jej vôbec nedošlo, kto vlastne je. Rozhodne od neho nikdy nečakala pomoc– keď bola nažive po prvý raz, ako duch vpodsvetí, či keď ju Nico priviedol naspäť do sveta živých.


    Otcov sluha Thanatos, boh smrti, naznačil, že je to od Plutóna možno láskavosť, že si Hazel nevšíma. Koniec koncov, nemala by byť nažive. Keby ju objavil, možno by ju musel vrátiť do ríše mŕtvych.


    Ato znamenalo, že na Plutóna sa radšej netreba obracať. Apredsa…


    Prosím, ocko, pristihla sa, ako žobre. Ja musím nájsť cestu do tej svätyne vGrécku, do Hádesovho chrámu. Ak si tam dole, ukáž mi, čo mám robiť.


    Vzadu na obzore ju upútal akýsi pohyb– niečo malé béžové sa šialenou rýchlosťou hnalo po poliach anechávalo za sebou kondenzačnú stopu ako lietadlo.


    Hazel neverila vlastným očiam. Netrúfala si dúfať, ale musel to byť… „Arion.“


    „Čo?“ nechápal Nico.


    Leo šťastne zvýskol, zatiaľ čo sa kúdol prachu blížil. „To je jej kôň, človeče! Ocelú tú zábavu si prišiel. Naposledy sme ho videli vKansase!“


    Hazel sa prvý raz po niekoľkých dňoch rozosmiala. Bolo to veľmi fajn, vidieť opäť svojho starého kamaráta.


    Asi míľu na sever tá malá béžová bodka obletela kopec apristála na vrchole. Ťažko sa dala rozoznať, ale keď sa kôň vzopäl na zadné azaerdžal, ten zvuk sa doniesol až na Argo II.


    Hazel nepochybovala– je to Arion.


    „Musíme ísť za ním!“ vyhŕkla. „Prišiel nám na pomoc.“


    „Hej, jasné.“ Leo sa poškrabkal na hlave. „Ibaže, no, dohodli sme sa, že už nebudeme pristávať na zemi, spomínaš si? Vieš, keď nás chce Gaia zničiť, atak.“


    „Len ma dostaň bližšie aja zleziem po povrazovom rebríku.“ Hazel búchalo srdce. „Myslím, že Arion mi chce niečo povedať.“

  


  
    II


    HAZEL


    Hazel nebola ešte nikdy taká šťastná. No, možno vtedy večer, keď oslavovali víťazstvo vTábore Jupiter aprvý raz pobozkala Franka… ale toto nasledovalo hneď za tým.


    Len čo zliezla na zem, rozbehla sa kArionovi avrhla sa mu okolo krku. „Bolo mi za tebou smutno!“ Pritisla si tvár koňovi na teplý bok, voňajúci morskou soľou ajablkami. „Kde si bol?“


    Arion zaerdžal. Hazel ľutovala, že nerozumie konskej reči ako Percy, ale zmysel pochopila. Arionovo erdžanie znelo netrpezlivo, akoby vravel: Niet času na nostalgiu, dievča! Poďme!


    „Chceš, aby som stebou niekam išla?“ hádala.


    Arion prikývol azatancoval na mieste. Tmavohnedé oči sa mu netrpezlivo leskli.


    Hazel sa ešte vždy nechcelo veriť, že je naozaj tu. Vedel bežať po každom povrchu, dokonca aj po mori. No bála sa, že do antických krajov snimi nepôjde– Stredomorie bolo pre polobohov aich spojencov veľmi nebezpečné.


    Nedorazil by, keby ho Hazel naozaj nepotrebovala. Avyzeral veľmi nervózne… Keď čosi tak veľmi ľakalo neohrozeného koňa, potom by sa toho mala Hazel priam desiť.


    Lenže ona, naopak, bola od radosti celá bez seba. Už ju unavovalo trpieť morskou aj leteckou chorobou. Na palube Arga II sa cítila užitočná asi ako debna so záťažou. Tešila sa, že sa opäť dostala na pevninu, aj keď to bolo Gaino teritórium. Mala chuť zajazdiť si.


    „Hazel!“ zakričal zlode Nico. „Čo sa deje?“


    „Všetko je vporiadku.“ Sklonila sa avytiahla zo zeme hrudu zlata. Túto schopnosť už mala celkom pod kontrolou. Drahokamy okolo nej nevyskakovali náhodne avyloviť zlato bola hračka.


    Nakŕmila Ariona zlatým šutrom… jeho obľúbenou maškrtou. Potom sa usmiala hore na Nica aLea, ktorí ju pozorovali zvrchu rebríka otridsať metrov vyššie. „Arion ma chce niekam odviezť.“


    Tí dvaja si vymenili nervózne pohľady.


    „Hm…“ Leo ukázal na sever. „Povedz mi, prosím, že ťa nepovezie do toho!“


    Hazel sa tak sústredila na Ariona, že si nič nevšimla. Asi míľu od nich sa na hrebeni najbližšieho kopca zbierali búrkové mračná nad starými kamennými rozvalinami– možno to boli pozostatky rímskeho chrámu alebo pevnosti. Lievikovitý oblak sa plazil zoblohy ku kopcu ako čierny atramentový prst.


    Hazel vyschlo vústach. Pozrela na Ariona. „Chceš ísť tam?“


    Arion zaerdžal, akoby chcel povedať No jasné!


    Super… Hazel prosila otca opomoc. Je azda toto jeho odpoveď?


    Dúfala, že áno, ale vycítila, že vtej búrke má prsty ešte niečo iné… niečo temné, mocné aasi nie práve priateľské.


    Napriek tomu to bola šanca pomôcť kamarátom– viesť, nenechať sa vláčiť vzávese.


    „Nič sa mi nestane!“ zakričala na Nica aLea. „Zostaňte tu ačakajte na mňa.“


    „Ako dlho?“ chcel vedieť Nico. „Ačo ak sa nevrátiš?“


    „Neboj sa, vrátim,“ sľubovala adúfala, že sa nemýli.


    Popchla Ariona atrielili rovno do toho narastajúceho tornáda.

  


  
    III


    HAZEL


    Búrka pohltila kopec víriacim kužeľom čiernych pár.


    Arion vyrazil rovno doň.


    Hazel zistila, že je na vŕšku, ale cítila sa ako vinej dimenzii. Svet stratil farby. Steny búrky obklopili kopec temnou čerňou. Obloha vrela dosiva. Rozpadávajúce sa ruiny boli také vyblednuté, že takmer žiarili. Dokonca aj Arionova srsť sa premenila zkaramelovohnedej na temný odtieň popola.


    Voku búrky sa vzduch nehýbal. Hazel mrazila abrnela koža, akoby si ju natrela liehovým tonikom. Klenutý priechod pred ňou viedol cez steny zarastené machom do akéhosi uzatvoreného priestoru.


    Vtom šere veľa nevidela, no cítila, že vo vnútri niečo je. Pripadala si ako kus železa, priťahovaný silným magnetom. Nedalo sa tomu odolať, ťahalo ju to dovnútra.


    Apredsa zaváhala. Pritiahla Arionovi uzdu aon netrpezlivo prestupoval znohy na nohu, pod kopytami mu praskala zem. Kamkoľvek stúpil, tráva, hlina aj kamene zbeleli ako zmrazené inovaťou. Hazel si spomenula na ľadovec Hubbard na Aljaške, ako pod nimi povoľoval. Predstavila si dno príšernej jaskyne vRíme, ktoré sa rozpadlo na prach avtiahlo Percyho sAnnabeth do Tartaru.


    Dúfala, že sa čiernobiely vrchol kopca pod ňou tiež nerozsype. Usúdila, že najlepšie bude ísť ďalej.


    „Tak cválaj, chlapče!“ Jej hlas znel tlmene, akoby rozprávala do vankúša.


    Arion klusom prebehol cez kamenný priechod. Zrútené múry lemovali štvorcové nádvorie veľké asi ako tenisový kurt. Vkaždej ztroch ďalších stien bola brána, viedli na sever, na východ ana západ. Uprostred nádvoria sa krížom pretínali cesty zmačacích hláv. Vo vzduchu viseli rozmazané biele chumáče hmly, zvíjali sa avlnili, akoby boli živé.


    To nie je obyčajná hmla, uvedomila si Hazel. Je to čarovná hmla.


    Celý život počúvala onadprirodzenom závoji, ktorý zahaľuje svet mýtov pred pohľadmi smrteľníkov. Dokáže zmiasť dokonca aj polobohov, takže vidia obludy ako neškodné zvieratá alebo bohov vnímajú ako normálnych ľudí.


    Hazel si nikdy nemyslela, že je to ozajstný dym, ale ako ho tak videla krútiť sa okolo Arionových nôh, prenikať cez preborené klenby zničeného nádvoria, zježili sa jej chĺpky na rukách. Vycítila, že tá biela vec je číra mágia.


    Vdiaľke zavyl pes. Arion sa len tak ľahko nezľakol, ale teraz sa vzopäl anervózne zaerdžal.


    „To nič.“ Hazel ho potľapkala po šiji. „Sme kamoši. Zosadnem, dobre?“


    Skĺzla Arionovi zchrbta. Kôň sa ihneď zvrtol adal sa na útek.


    „Arion, prečo…“


    No ten už zmizol tam, odkiaľ prišli.


    Tá súdržnosť im dlho nevydržala.


    Vzduch preťalo ďalšie zavytie– tentoraz sa ozvalo bližšie.


    Hazel podišla do stredu nádvoria. Hmla sa jej držala ako mrazničky.


    „Haló?“ zakričala.


    „Haló,“ odvetil akýsi hlas.


    Vsevernej bráne sa objavila postava bledej ženy. Nie, počkať… stála vo východnej bráne. Kdeže, vzápadnej. Tri postavy tej istej ženy vykročili do stredu trosiek. Boli rozmazané, hmlisté aza nimi sa vinuli dva menšie pramienky dymu, držali sa im za pätami ako nejaké zvieratá, skrotení maznáčikovia.


    Ženy prišli do stredu nádvoria atri postavy splynuli do jednej mladej ženy vtmavých šatách bez rukávov aso zlatými vlasmi zviazanými do copu vysoko na hlave, ako sa to nosievalo vstarovekom Grécku. Šaty mala také hebučké, až sa zdalo, že sa čeria, akoby jej zpliec stekal atrament. Vyzerala sotva na dvadsať, no Hazel vedela, že to nič neznamená.


    „Hazel Levesqueová,“ oslovila ju tá žena.


    Bola krásna, ale smrteľne bledá. Kedysi dávno vNew Or­leanse sa Hazel musela zúčastniť bdenia pri zosnulej spolužiačke. Pamätala si mŕtve telo mladej dievčiny votvorenej truhle. Tvár mala pekne upravenú, akoby odpočívala, čo Hazel desilo.


    Táto žena jej to dievča pripomenula– len oči mala otvorené acelkom čierne. Keď naklonila hlavu, znovu akoby sa rozdelila na tri postavy… hmlisté paobrazy, ktoré splývali ako rozmazaná fotografia niekoho vpohybe.


    „Kto ste?“ Hazel zovrela prsty na rukoväti meča. „Myslím… ktorá bohyňa?“


    Nepochybovala otom, že je to bohyňa. Táto žena vyžarovala silu. Všetko okolo nich– víriaca hmla, jednofarebná búrka, strašidelná žiara ruín– to všetko bolo kvôli nej.


    „Ach.“ Žena pokývala hlavou. „Trochu ti posvietim.“


    Zdvihla ruky. Zničoho nič vnich držala dve staré horiace fakle ztŕstia. Hmla ustúpila kokrajom nádvoria. Pri sandáloch sa žene zhmotnili dve hebké zvieratká. Jedno bolo čierny labradorský retriever. Druhé dlhý chlpáč so sivou srsťou asbielou kresbou na tvári. Žeby lasička?


    Žena sa pokojne usmiala.


    „Som Hekaté,“ predstavila sa. „Bohyňa kúzel. Ak sa máš dožiť dnešného večera, musíme toho spolu veľa prebrať.“

